1880



Események

Határozott dátumú események 
 január 1. – Megkezdődik a Panama-csatorna építése.
 március 3. – Megkezdi működését a Magyar Távirati Iroda (MTI).

 augusztus 29. – Szekrényessy Kálmán átússza Siófok és Balatonfüred között a Balatont.

Határozatlan dátumú események 
 az év folyamán –
 Franciaországban feloszlatják a jezsuita rendet.
 Franciaországban nemzeti ünneppé nyilvánítják július 14-ét, a Bastille bevételének (1789) napját, és nemzeti himnusszá a Marseillaise-t.
 Transvaalban búr felkelés tör ki az angolok ellen, kikiáltják a köztársaságot.
 Japánban 300 ezer résztvevővel parasztfelkelés tör ki, a felkelést leverik.
 Megalakul a Magyarországi Általános Munkáspárt. (A párt hivatalos lapja a Népszava lesz.)
 Megnyílik Budapesten az Iparművészeti Főiskola.
 Az USA-ban és néhány európai országban megjelennek az első érmebedobásos nyilvános telefonkészülékek.
 Megépül a pesti Hermina-mezei 100 m³-es, téglafalazatú, vaslemezes tartályú víztorony, amely a maga nemében az első volt a fővárosban.
 Megtörténik az első mesterséges haltelepítés a Balatonba.

Az év témái

Államok vezetőinek listája 1880-ban

1880 az irodalomban 
 Megjelenik Zola Nana című regénye.
 Megjelenik Guy de Maupassant első mesternovellája, a Gömböc.
 Folytatásokban jelenik meg Lewis Wallace népszerű regénye, a Ben Húr, amit többször megfilmesítenek.
 Budapesten megjelenik Kossuth Lajos Irataim az emigrációból című művének három kötete.

1880 a festészetben, szobrászatban 
 Rodin elkészíti a Gondolkodót.

1880 a zenében 
 Muszorgszkij megkomponálja a Hovanscsinát.

1880 a tudományban 
A transzformátor szabadalmát Magyarországon jegyzik be. A gyakorlati megvalósításra Déri Miksa, Bláthy Ottó Titusz és Zipernowsky Károly hathatós munkája után kerül sor.
 Azonosítják a lepra, malária és a hastífusz kórokozóját.
 november 4. – Daytonban (Ohio, USA) James és John Ritty szabadalmaztatja a pénztárgépet.

1880 a vasúti közlekedésben

1880 a sportban 
 Szekrényessy Kálmán, a Balaton-átúszások történetének első nagy alakja, a Siófok és Balatonfüred közötti távolságot 6 óra 40 perc alatt ússza végig. (Ez volt az első, időre mért úszás.)

1880 a jogalkotásban 
 Lásd: az 1880 a jogalkotásban című szócikkben.

Születések 
 január 3. – Benárd Ágost orvos, keresztényszocialista politikus († 1968)
 január 6. – Tom Mix amerikai színész († 1940)
 január 12. – Lengyel Menyhért író († 1974)
 január 26. – Douglas MacArthur († 1964)
 február 9. – Fejér Lipót magyar matematikus, az MTA tagja († 1959)
 február 12. – Szent Ġorġ Preca máltai pap, a Societas Doctrinae Christianae alapítója († 1962)
 március 15. – Rápolthy Lajos szobrász és éremművész († 1954)
 március 18. – Konkoly-Thege Kálmán magyar honvéd huszárezredes, országgyűlési képviselő († 1971)
 április 15. – Max Wertheimer cseh pszichológus, a pszichológia alaklélektani irányának egyik megalapítója († 1943)
 április 24. – Gideon Sundbäck svéd-amerikai mérnök, a cipzár fejlesztője († 1954)
 május 14. – Wilhelm List, a második világháború alatt hadsereg- és hadseregcsoport parancsnok († 1971)
 június 10. – Kaffka Margit író, költő († 1918)
 június 15. – Roska Márton régész († 1961)
 július 21. – Milan Rastislav Štefánik francia csillagász, tábornok, diplomata, Csehszlovákia egyik alapítója († 1919)
 augusztus 23. – Guillaume Apollinaire francia költő († 1918)
 október 13. – Schenker Zoltán olimpiai bajnok vívó, katonatiszt († 1966)
 október 26. – Herzog József levéltáros, történész († 1941)
 október 28. – Hatvany Lajos, az MTA tagja († 1961)
 november 4. – Pór Bertalan Kossuth- és Munkácsy-díjas magyar festőművész, kiváló művész († 1964)
 november 6. – Robert Musil (er. Robert Edler von Musil), osztrák író, műkritikus († 1942)
 december 15. – Benkő Géza magyar jogász, vármegyei főügyész, országgyűlési képviselő († 1946)
 december 19. – Győrffy István botanikus, egyetemi tanár, az MTA tagja († 1959)
 december 20. – Horváth Zoltán ügyvéd, újságíró, kiskunfélegyházi helyi politikus, országgyűlési képviselő († 1945)
 december 23. - Lenhardt János hegedű- és hárfakészítő hangszerész († 1931) 
 december 30. – Földes Dezső kétszeres olimpiai bajnok vívó († 1950)

Halálozások 
 február 6. – Csepreghy Ferenc író, költő, a Petőfi Társaság tagja (* 1842)
 április 8. – Haberern Jonatán teológiai tanár, filozófiai író, az MTA levelező tagja (* 1818)
 április 29. – Franz Eybl osztrák biedermeier festő (* 1806)
 május 20.
 Alexy Károly szobrász (* 1816)
 William Hallowes Miller walesi mineralógus (* 1801)
 május 29. – Bing János kereskedő, költő (* 1800)
 június 5. – Orlai Petrics Soma festő (*1822)
 augusztus 8. – Esterházy Johanna hárfás és mecénás (* 1798)
 október 21. – Quirinus Harder holland építész (* 1801)
 október 28. – Hüll Ferenc tótsági esperes (* 1800)
 november 8. – Andreas Peter Berggreen dán zeneszerző, orgonaművész (* 1801)
 november 27. – Gottfried Capesius magyar evangélikus gimnáziumi igazgató (* 1815)

Jegyzetek 

19. század